एन.टी.यु.आई के पूर्व अध्यक्ष और वरिष्ठ नेता डी.थंकप्पन ने कार्यकारिणी के नवनिर्वाचित सदस्यों को संबोधित करते हुए कहा की एन.टी.यु.आई का नारा है – एकता, जनवाद, संघर्ष. आज के इस दौर में हमें जरूरत है की हम इस नारे को सच्चाई में बदल दें. उन्होंने आवाहन किया की एन.टी.यु.आई के सभी सदस्य अन्य प्रगतिशील ट्रेड यूनियनों के साथ एकजुट हों. ट्रेड यूनियन महासंघों के साथ एकता पर जोर देने के साथ-साथ उन्होंने स्थायी मजदूरों को ठेका मजदूरों और पुरुष मजदूरों को महिला मजदूरों के लिए साथ भ्रातृत्व भाव बना कर पूंजीवाद के खिलाफ संघर्ष तेज़ करने को कहा.